**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės tarybos 2016 m. sausio 28 d. sprendimo Nr. b1-11 „dėl molėtų rajono savivaldybės neformalio vaikų švietimo lėšų skyrimo ir naudojimo tvarkos aprašo patvirtinimo“ pakeitimo**

2016 m. balandžio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo ir mokslo ministro 2016 m. balandžio 4 d. įsakymu Nr. V-274 „Dėl Švietimo ir mokslo ministro 2016 m. sausio 5 d. įsakymo Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“,

Molėtų rajono savivaldybės taryba n u s p r e n d ž i a pakeisti Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo, patvirtinto Molėtų rajono savivaldybės tarybos 2016 m. sausio 28 d. sprendimu Nr. B1-11 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašą“ 1, 2, 10, 11 punktus, 11.1. ir 11.2. papunkčius, 12, 24, 34, 39 punktus, 43.1. ir 43.2. papunkčius, 44, 45 punktus ir juos išdėstyti taip:

1. „1. Molėtų rajono savivaldybės (toliau – Savivaldybė) neformaliojo vaikų švietimo lėšų skyrimo ir naudojimo tvarkos aprašo (toliau – Aprašas) paskirtis – apibrėžti valstybės biudžeto ir/arba Europos Sąjungos finansinės paramos ir bendrojo finansavimo lėšų, skiriamų Savivaldybės mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, lėšų skyrimą ir naudojimą, reikalavimus NVŠ teikėjui ir NVŠ programoms, NVŠ tikslinėmis lėšomis finansuojamų vaikų apskaitą, NVŠ programų vertinimą, kokybės užtikrinimą ir atsiskaitymo už NVŠ lėšas tvarką.“

2. „2. NVŠ lėšos skiriamos Savivaldybei, siekiant didinti vaikų, ugdomų pagal NVŠ programas, skaičių.“

3. „10. Iš valstybės biudžeto ir/arba Europos Sąjungos finansinės paramos ir bendrojo finansavimo lėšų skiriama NVŠ lėšų suma vienam NVŠ programoje dalyvaujančiam vaikui yra 15,00 EUR per mėnesį.“

4. „11. Jeigu pagal Aprašo 7 ir 8 punktų nuostatas apskaičiuota lėšų suma visiems švietimo teikėjams bus didesnė, nei iš viso iš valstybės biudžeto ir/arba Europos Sąjungos finansinės paramos ir bendrojo finansavimo lėšų gauta NVŠ lėšų suma, tai:

11.1. 15 EUR per mėnesį bus skiriama tik tiems mokiniams, kurie lankys tiktai pagal Aprašą finansuojamas NVŠ programas ir nebus pasirinkę jokių kitų NVŠ programų, finansuojamų iš Savivaldybės ar valstybės biudžeto ir/arba Europos Sąjungos finansinės paramos ir bendrojo finansavimo lėšų;

11.2. likusiems mokiniams ugdyti pagal NVŠ programas lėšų dydis eurais per mėnesį bus mažinamas taip: visos iš valstybės biudžeto ir/arba Europos Sąjungos finansinės paramos ir bendrojo finansavimo lėšų gautos NVŠ lėšų sumos ir pagal Aprašo 11.1. papunktį apskaičiuotos lėšų sumos skirtumas dalijamas iš pusmečio mėnesių ir likusių mokinių skaičiaus.“

5. „12. Tuo atveju, kai pagal Aprašo 7ir 8 punktų nuostatas apskaičiuota lėšų suma visiems švietimo teikėjams bus mažesnė, nei iš viso iš valstybės biudžeto ir/arba Europos Sąjungos finansinės paramos ir bendrojo finansavimo lėšų gauta NVŠ lėšų suma, tai mokiniams ugdyti pagal NVŠ programas lėšų dydis eurais per mėnesį gali būti skiriamas 1/3 didesnis nei 15 eurų.“

6. „24. NVŠ programoms vertinti ir stebėsenai vykdyti Savivaldybės administracijos direktoriaus įsakymu sudaroma komisija (toliau – Komisija). Komisija vadovaudamasi NVŠ programų vertinimo kriterijais (3 priedas), nustato, ar NVŠ programa atitinka nustatytus reikalavimus ir ar gali būti finansuojama valstybės biudžeto ir/arba Europos Sąjungos finansinės paramos ir bendrojo finansavimo lėšomis. Komisija vadovaujasi Savivaldybės administracijos direktoriaus patvirtintais Komisijos veiklos nuostatais.“

7. „34. NVŠ programos teikėjas sudaro su Savivaldybe lėšų naudojimo sutartį.“

8. „39. Savivaldybės administracija užtikrina šių lėšų panaudojimą pagal tikslinę paskirtį, vykdo stebėseną, taip pat užtikrina programų vykdymo kokybę ir priežiūrą.“

9. „43.1. per 20 darbo dienų pateikdama Švietimo ir mokslo ministerijos Buhalterinės apskaitos skyriui formą Nr. 2 (metinė, ketvirtinė biudžeto išlaidų sąmatos vykdymo ataskaita, patvirtinta Lietuvos Respublikos finansų ministro 2008-12-31 įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesnio lygio biudžeto vykdymo ataskaitų sudarymo taisyklių ir formų patvirtinimo“), banko išrašą arba laisvos formos pažymą apie lėšų likutį sąskaitoje;

43.2. iki kitų metų sausio 5 d. Savivaldybei skirtas ir nepanaudotas valstybės biudžeto NVŠ lėšas grąžindama į Lietuvos Respublikos Švietimo ir mokslo ministerijos sąskaitą Nr. LT 307300010002457205.“

10. „44. Finansavimą gavę NVŠ programų teikėjai lėšas naudoja ir atsiskaito už jas pagal šioje Tvarkoje bei NVŠ programos vykdytojo su Savivaldybe sudarytoje lėšų skyrimo ir naudojimo sutartyje numatytus terminus ir nuostatas. NVŠ teikėjai gautų lėšų apskaitą tvarko Lietuvos Respublikos teisės aktų nustatyta tvarka.“

11. „45. Per 14 kalendorinių dienų nuo Savivaldybės administracijos direktoriaus įsakymu paskirtų lėšų datos NVŠ programos vykdytojui, nesudarius sutarties, finansavimas neskiriamas.“

Savivaldybės meras